Source: https://www.zakonypreludi.sk/zz/2008-286/znenie-20080901
Timestamp: 2019-12-15 10:44:25+00:00
Document Index: 6885186

Matched Legal Cases: ['§ 2', '§ 3', '§ 5', '§ 13', 'súd ', 'súd ', '§ 17', '§ 17']

286/2008 Z. z. Zákon, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemysel... | Aktuálne znenie
286/2008 Z. z.
Zákon č. 286/2008 Z. z.Zákon, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov
ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov
Zákon Slovenskej národnej rady č. 9/1992 Zb. o obchodných a priemyselných komorách v znení zákona Národnej rady Slovenskej republiky č. 121/1996 Z. z. a zákona č. 126/1998 Z. z. sa mení a dopĺňa takto:
„(1) Zriaďuje sa Slovenská obchodná a priemyselná komora (ďalej len „komora“). Komora je právnická osoba so sídlom v Bratislave.“.
2. V § 2 odseky 3 a 4 znejú:
„(3) Komora zriaďuje regionálne komory na území vyššieho územného celku Slovenskej republiky, ak o to požiadajú aspoň dve tretiny členov komory z príslušného vyššieho územného celku. Na činnosť regionálnych komôr sa vzťahujú ustanovenia tohto zákona, ak ďalej nie je ustanovené inak.
(4) Komora hospodári s finančnými prostriedkami, s vlastným majetkom a s majetkom, ktorý nadobudla svojou činnosťou. Komora môže spravovať aj majetok štátu podľa osobitného predpisu.1a)“.
„1a) Zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov.“.
3. V § 3 odsek 1 znie:
„(1) Členmi komory sa môžu stať právnické osoby a fyzické osoby zapísané v obchodnom registri, ktoré vykonávajú podnikateľskú činnosť vo všetkých hospodárskych odvetviach.“.
4. V § 5 sa odsek 2 dopĺňa písmenami n) až r), ktoré znejú:
„n) spolupracuje s Ministerstvom školstva Slovenskej republiky pri skvalitňovaní prípravy a odborného vzdelávania v stredných odborných školách,
o) podieľa sa na úpravách učebných plánov a učebných osnov jednotlivých študijných odborov a učebných odborov,
p) zúčastňuje sa v rámci štátneho odborného dozoru nad praktickým vyučovaním na kontrole podmienok a úrovne praktického vyučovania,
r) navrhuje členov komory do skúšobných komisií pri záverečných skúškach v stredných odborných školách.“.
5. V § 13 ods. 3 sa slovo „podpredsedu“ nahrádza slovami „člena predstavenstva“.
(1) Komora má právo zriadiť rozhodcovský súd ako stály nezávislý orgán pre rozhodovanie majetkových sporov vzniknutých z tuzemských a z medzinárodných obchodnoprávnych a občianskoprávnych vzťahov nezávislými rozhodcami.
(2) Rozhodcovský súd rozhoduje podľa právneho poriadku, na ktorom sa účastníci dohodli, a v súlade so zmluvou uzatvorenou medzi účastníkmi s prihliadnutím na obchodné zvyklosti a zásady poctivého obchodnoprávneho styku a dobrých mravov.
(3) Organizačné usporiadanie, právomoc a príslušnosť rozhodcovského súdu a ďalšie náležitosti upravia pravidlá rozhodcovského súdu.
(4) Pravidlá rozhodcovského súdu schvaľuje zhromaždenie delegátov s prihliadnutím na platnú právnu úpravu rozhodcovského konania v Slovenskej republike,4) na zásady Medzinárodnej obchodnej komory, zvyklosti a medzinárodnú prax.“.
„4) Zákon č. 244/2002 Z. z. o rozhodcovskom konaní v znení zákona č. 521/2005 Z. z.“.
7. Nadpis šiestej časti znie:
„PRECHODNÉ, SPOLOČNÉ A ZÁVEREČNÉ USTANOVENIA“.
8. Za § 17 sa vkladá § 17a, ktorý znie:
Správca majetku štátu môže so súhlasom Ministerstva financií Slovenskej republiky previesť na komoru správu nehnuteľného majetku Slovenskej republiky, ktorý komora nevyhnutne potrebuje na plnenie úloh podľa zákona.“.